Diari Oficial de la Generalitat Valenciana


Sumari del DOGV 4456, del 10-03-2003 (2003/2791)

Informació pública de la convocatòria i bases per a la provisió d'una plaça d'ajudant de jardineria, pel sistema de concurs oposició lliure.
--------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/2791


Data del document
:   24-01-2003

Organisme emissor
:   Ajuntament de Castelló

Tipus de document
:   Convocatòria

Descriptors 

:   * horticultura
    * administració local
    * concurs administratiu
    * personal de serveis

Informació pública de la convocatòria i bases per a la provisió d'una plaça d'ajudant de jardineria, pel sistema de concurs oposició lliure. [2003/F2791]
  
Mitjançant la Resolució d'Alcaldia de 23 de gener de 2003, s'han convocat proves selectives per a la plaça que seguidament es detalla i d'acord amb les bases que, en extracte, són les següents:
  
I. Objecte de la convocatòria
  
La provisió en propietat, mitjançant el procediment de concurs oposició lliure, d'una plaça d'ajudant de jardineria, escala d'administració especial, grup D, de conformitat amb el que s'estableix en l'article 25 de la Llei 30/1984, de 2 d'agost, vacant en la plantilla municipal i coberta interinament.
  
II. Sistema selectiu, normativa d'aplicació, publicitat de la convocatòria
  
2.1. El sistema selectiu serà el concurs oposició lliure.
  
2.2. El procés selectiu s'ajustarà al que es disposa en les presents bases, i en allò no previst en estes per la Llei 30/1984, de 2 d'agost, Llei 7/1985, de 2 d'abril, Reial Decret Legislatiu 781/1986, de 18 d'abril, Decret Legislatiu de 24 d'octubre de 1995, del Consell de la Generalitat Valenciana, Decret 33/1999, de 9 de març, del Consell de la Generalitat Valenciana, Reial Decret 896/1991, de 7 de juny, Reial Decret 364/1995, de 10 de març, i per la resta de les disposicions legals i reglamentàries aplicables, i específicament per l'article 39 de la Llei 50/1998, de 30 de desembre.
  
III. Condicions dels aspirants
  
- Ser espanyol/a o d'un dels altres estats membres de la Unió Europea o d'aquells estats als quals els siga aplicable la lliure circulació de treballadors i treballadores, en els termes establerts en la llei estatal que regula esta matèria.
  
- Tenir complits els 18 anys d'edat, i no ser major de 65 anys.
  
- No patir malaltia o defecte físic o psíquic que impedisca l'exercici de les funcions.
  
- No haver sigut separat, mitjançant un expedient disciplinari del servei de cap administració pública, ni trobar-se inhabilitat per a l'exercici de funcions públiques.
  
- Estar en possessió del títol de Graduat Escolar o equivalent.
  
- Estar en possessió del carnet de conduir B-1.
  
- Estar en possessió del carnet de manipulador, nivell qualificat.
  
- Estar en possessió del títol de Grau elemental de coneixements de valencià, expedits per la Junta Qualificadora.
  
IV. Instàncies
  
S'adreçaran a l'alcalde president de la corporació i es presentaran al Registre General de l'ajuntament, dins del termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado. També podran presentar-se en la forma que determina l'article 38.4 de la Llei 30/1992, de 26 de novembre.
  
Les bases, així mateix, es publicaran en extracte en el Diari Oficial de la Generalitat Valenciana.
  
A les instàncies s'adjuntarà el justificant d'haver ingressat a la caixa municipal, mitjançant un ingrés bancari o un resguard de pagament, en qualsevol compte corrent de què siga titular l'ajuntament, dels drets d'examen, que per a l'oposició es fixen en la quantitat de 12,00 euros.
  
Caldrà acompanyar les sol·licituds amb una còpia del document nacional d'identitat, així com facilitar un telèfon de contacte.
  
Els mèrits hauran d'acreditar-se junt amb la instància, i només es tindran en compte en l'avaluació aquells degudament aportats i acreditats en eixe moment. S'ha d'aportar originals o còpia testimoniada que acrediten cadascun dels mèrits.
  
V. Admissió d'aspirants
  
Acabat el termini d'admissió d'instàncies, mitjançant una resolució de l'Alcaldia s'aprovarà la llista provisional d'aspirants admesos i exclosos, que es farà pública al tauler d'edictes de la casa consistorial, i es concedirà un termini de 10 dies hàbils per a reclamacions.
  
Si n'hi ha, s'acceptaran o es rebutjaran en la resolució de l'Alcaldia que aprove la llista definitiva, que se farà pública, així mateix, en la mateixa forma indicada.
  
En el supòsit que no es presente cap reclamació, la llista provisional esdevindrà automàticament definitiva.
  
En la resolució indicada es nomenaran els membres del tribunal qualificador i es detallaran la data, l'hora i el lloc de realització del primer exercici de la prova selectiva, com a mínim amb 15 dies hàbils d'antelació.
  
VI. Tribunal qualificador
  
- President: el de la corporació municipal o membre d'esta en qui delegue.
  
- Secretari: el de la corporació municipal o membre d'esta en qui delegue.
  
- Vocals:
  
· Un representant de l'administració del Consell de la Generalitat Valenciana.
  
· Dos empleats públics de la corporació designats pels sindicats amb representació a l'ajuntament.
  
La composició del tribunal serà predominantment tècnica, i els vocals hauran de posseir nivell de titulació igual o superior a l'exigit per a la plaça. Així mateix, es podrà demanar l'assistència tècnica de personal especialitzat en les matèries pròpies de l'examen per a ajuda tècnica al tribunal.
  
El tribunal està facultat per a resoldre les qüestions que puguen suscitar-se durant la realització de les proves, per adoptar els acords necessaris que garantesquen el degut orde, en tot allò no previst per estes bases, i per a la seua adequada interpretació.
  
Podran assistir a les sessions del tribunal, encara que sense formar-ne part, un membre corporatiu representant de cada grup polític municipal, que actuaran amb veu i sense vot.
  
VII. Començament i desenvolupament de l'oposició
  
Els opositors es convocaran per a cada exercici en crida única. La no-presentació en el moment de ser cridat a qualsevol dels exercicis obligatoris determinarà automàticament la pèrdua del seu dret a participar en este exercici i en els successius, per la qual cosa quedarà exclòs del procediment selectiu.
  
VIII. Exercicis de l'oposició
  
Regirà el que s'estableix en el Reial Decret 896/1991, de 7 de juny, articles 8 i 9, sobre matèries i contingut mínim de temes per al grup D.
  
A) Fase d'oposició
  
A.1) Primer exercici: obligatori i eliminatori
  
Contestar per escrit un qüestionari de 50 preguntes, tipus test, relacionades amb els temes que figuren en l'annex II de les presents bases.
  
Per a la seua puntuació es comptarà el nombre de respostes encertades, es restarà el nombre d'errors dividit entre 3, i es dividirà la quantitat resultant entre 5. S'obtindrà així una puntuació compresa entre 0 i 10 punts. Les preguntes no contestades no puntuaran. Serà obligatori respondre un mínim de 35 preguntes, i obtindre una puntuació mínima de 5 punts per a aprovar.
  
La duració d'este exercici serà d'una hora.
  
A.2) Segon exercici: obligatori i eliminatori.
  
Desenvolupar per escrit, en el termini màxim d'una hora, dos temes a elegir entre quatre proposats pel tribunal moments abans del començament de l'exercici, entre els que integren el temari de l'annex II de les presents bases. S'apreciarà fonamentalment la capacitat i formació general, la claredat d'idees, la precisió i rigor en l'exposició i la qualitat de l'expressió escrita.
  
Este exercici es valorarà de 0 a 10 punts, i s'haurà d'obtenir una puntuació mínima de 5 punts per a aprovar.
  
La puntuació total de la fase d'oposició serà la suma de l'obtinguda en els exercicis A1 i A2, i seràs com a màxim de 20 punts.
  
B) Fase de concurs
  
El tribunal qualificador procedirà a valorar els mèrits acreditats documentalment pels aspirants que hagen superat la fase d'oposició, així com la memòria que de manera obligatòria hauran de presentar els opositors sobre les activitats a realitzar en jardineria en el municipi de Villanueva de Castellón, estudi de la situació actual i propostes a realitzar. Esta memòria haurà de ser presentada el dia determinat per a la realització del primer exercici. Aquell aspirant que no la presente quedarà exclòs del procés de selecció.
  
Per a la valoració dels mèrits dels candidats, serà d'aplicació el barem inclòs en l'annex I de les presents bases.
  
La puntuació de la fase de concurs serà com a màxim de 10 punts, de manera que es compleix que la puntuació d'esta fase no excedesca del 35% del total de l'oposició, que es totalitza en 30 punts.
  
IX. Qualificació final dels exercicis
  
Es faran públiques el mateix dia en què s'acorden i seran exposades al tauler d'edictes de la corporació.
  
X. Relació d'aprovats i borsa. Presentació de documentació i nomenament
  
10.1. Acabats tots els exercicis de l'oposició i del concurs, el tribunal publicarà la relació d'aprovats, per orde de puntuació, al tauler d'anuncis de la corporació, que no podrà ser superior al nombre de places convocades.
  
Esta relació s'elevarà a la Presidència de la corporació perquè formule la corresponent proposta de nomenament.
  
10.2. L'opositor proposat presentarà a la Secretaria de l'ajuntament els documents acreditatius de les condicions exigides en la convocatòria, dins del termini de 10 dies naturals, comptadors des de l'endemà de la publicació de la relació d'aspirants aprovats:
  
1. Certificat de naixement expedit pel registre civil corresponent o document nacional d'identitat original per a la compulsa.
  
2. Còpia autèntica o fotocòpia, que haurà d'estar acompanyada de l'original per a compulsar-la, del títol exigit.
  
3. Declaració jurada de no haver sigut separat mitjançant expedient disciplinari del servei de qualsevol administració pública, ni trobar-se inhabilitat per a l'exercici de funcions públiques, ni d'estar sotmés a cap causa d'incompatibilitat.
  
4. Certificat mèdic acreditatiu de no patir cap malaltia o defecte físic que impedisca l'exercici de les funcions públiques.
  
10.3. Amb els aspirants que superen les proves i no obtinguen plaça es farà una borsa per a cobrir vacants de semblant categoria o situacions de necessitat.
  
XI. Recursos
  
Contra les bases i els actes administratius definitius que se'n deriven, podran els interessats interposar recurs potestatiu de reposició en el termini d'un mes davant l'Alcaldia, comptador des de la publicació, o recurs contenciós administratiu davant del Jutjat Contenciós Administratiu de la ciutat de València en el termini de dos mesos. Els dos recursos són incompatibles entre si.
  
Annex I
  
Barem aplicable al concurs
  
1. Valoració de la memòria d'activitats a realitzar en jardineria en el municipi de Villanueva de Castellón, estudi de la situació actual i propostes a realitzar.
  
Es valorarà fins un màxim de 2,5 punts.
  
2. Serveis prestats a l'administració pública:
  
Es valorarà fins un màxim de 2 punts l'experiència acreditada en l'administració pública com a jardiner, a raó de 0,2 punts per mes complet.
  
3. Titulacions acadèmiques:
  
Es valorarà fins un màxim de 3 punts la possessió de mèrits i titulacions acadèmiques, sempre que no siguen un requisit per a l'accés a la plaça i que, millorant el nivell mínim exigit per a esta, tinguen relació directa amb les seues característiques, d'acord amb el següent criteri:
  
- Per posseir el títol de Tècnic Especialista en Jardineria: 1 punt.
  
- Per posseir la diplomatura en Enginyeria Tècnica Agrícola: 1,5 punts.
  
- Per posseir la llicenciatura en Enginyeria Superior Agrícola: 2 punts.
  
4. Cursos de formació i perfeccionament:
  
Es valoraran aquells cursos de formació i de perfeccionament que tinguen relació amb les funcions que s'han de desenvolupar, d'acord amb el següent criteri:
  
- Cursos de duració igual o superior a 100 hores: 1 punt.
  
- Cursos de 40 o més hores i menys de 100: 0,5 punts.
  
- Cursos de 20 o més hores i menys de 40: 0,2 punts.
  
- Resta de cursets, jornades, seminaris: 0,1 punts cadascun.
  
La valoració total d'este apartat no podrà excedir de 2 punts.
  
5. Coneixements de valencià:
  
- Grau Mitjà de la Junta Qualificadora de Coneixements de Valencià: 0,5 punts.
  
- Grau Superior de la Junta Qualificadora de Coneixements de Valencià: 0,7 punt.
  
La puntuació màxima obtinguda per tots els apartats referents al concurs de mèrits dels candidats serà de 10 punts.
  
Annex II
  
Temari
  
Matèries comunes
  
Tema 1. La Constitució Espanyola de 1978. Estructura i principis generals. Drets i deures fonamentals dels espanyols.
  
Tema 2. Organització territorial de l'estat. Els estatuts d'autonomia. El seu significat. Especial referència a l'Estatut d'Autonomia del País Valencià: principis generals i organització.
  
Tema 3. L'organització municipal. Òrgans bàsics i òrgans complementaris. L'ordenament jurídic administratiu. La Llei. El reglament. Altres fonts de dret administratiu. Principis generals del procediment administratiu. Fases.
  
Tema 4. Les hisendes locals: recursos de les entitats locals, classificació dels ingressos. Impostos tributaris: impostos, taxes, contribucions especials.
  
Matèries específiques
  
Tema 5. Replanteig i construcció en jardineria. Preparació del terreny i realització d'insfraestructures bàsiques de jardins. Drenatges, xarxa de reg, rocalles.
  
Tema 6. Preparació del sòl en jardineria. Textura dels sòls, components. Adobaments orgànics i adobaments minerals. Càlcul de les dosis adequades.
  
Tema 7. Identificació de plantes ornamentals. Característiques fonamentals i exigències ambientals.
  
Tema 8. L'arrel, el tall, les fulles, la flor, el fruit, la llavor. Mecanismes d'absorció de la planta. Funció fotosintètica. Transpiració i respiració de la planta.
  
Tema 9. Principals gèneres de coníferes, de frondoses, de palmàcies, d'arbustos, de cactàcies i plantes crasses, anuals, trepadores, d'interior, ornamentals i de jardins.
  
Tema 10. Plantació i sembra. Tipus, èpoques i marcs de plantació. La llavor: puresa, percentatge de germinació, factors que repercuteixen en la germinació.
  
Tema 11. Reg. Qualitat agronòmica de l'aigua de reg. Moviment de l'aigua en el sòl. Sistemes de reg. Evapotranspiració, concepte i mètodes de mesura. Freqüència i calendari de reg.
  
Tema 12. Principals components d'una instal·lació de reg localitzat: equips de pressió, equips de filtratge, equips de seguretat. Equips de fertilització en regs localitzats. Comprovació de l'eficàcia del reg.
  
Tema 13. Adobament. Elements nutritius i fertilitzants: macronutrients i micronutrients. Funcions que acompleixen els diferents elements químics en la planta.
  
Tema 14. Influència del PH en la mobilitat dels elements. Principals símptomes de mancances nutricionals. Adobaments orgànics, adobaments minerals.
  
Tema 15. Paràmetres químics d'interès en les anàlisi dels sòls. Presa de mostres foliars. Sistemes i mètodes d'aplicació.
  
Tema 16. Poda d'arbres i arbustos ornamentals. Morfologia vegetal: el tronc, les branques, la gemma terminal, les gemmes axil·lars, la dominància apical i la seua influència, tira-sabes, xucladors.
  
Tema 17. Equilibri entre el sistema radicular i l'aeri. Les tiges: emplaçament, inclinació, neteja, grandària i protecció. Cicatrització de la poda, protecció de les tiges. Èpoques de poda. Tipus i sistemes de poda. Equips per a la poda mecànica.
  
Tema 18. Control fitosanitari. Identificació de plagues. Simptomatologia de les malalties. Les alteracions fisiològiques i les males herbes. Herbicides. Pesticides. Confecció de calendaris de tractament.
  
Tema 19. Gespa: tipus segons l'ús. Escarificació i aireig. Adobament. Sembra. Reg.
  
Tema 20. Màquines i ferramentes utilitzades en jardineria i normes de seguretat en la seua utilització.
  
El que s'exposa al públic per a general coneixement.